Malta

An Malta (/ˈmɔːltə/), opisyalmente Republika kan Malta (Maltes: Repubblika ta' Malta), sarong Europeong Habagatnon na nasyon na binibilog nin sarong arkipelago namomogtak sa tahaw kan Dagat Mediterraneo, 93 km an rayo sa habagatan kan Sicily, 288 km an rayo sa bandang subangan kan Tunisya, 1,826 man an distansya sa bandang solnopan kan Itiot kan Gibraltar asin 1,510 km an rayo sa solnopan kan Alexandria.

An Malta may hiwas na sobra sa 300 km² asin kunsiring ini na an pinakasadit alagad pinakadusok sa populasyon sa bilog na kinaban. An kabesera niya iyo an Valleta, asin an pinakadakulang banwaan iyo an Birkirkara. An mayor na isla binibilog nin dakul na saradit na mga banwaan na, kun bibiriyoon, iyo na an inapod nindang Dakulang Urbanisadong Sona (Larger Urban Zone, LUZ) na may populasyon na 368,250 katawo. An bilang na ini nagkukumponer na kan mayoriya kan populasyon kan bilog na nasyon (susog sa, Eurostat). An nasyon na ini may duwang opisyal na tataramon, an Maltes asin an Ingles; alagad an enot iyo an konsideradong lenggwahe nasyunal. 

An agi-agi kan Malta determinadong marhay kan saiyang kinamomogtakan ta yaon siya sa tangang gayo kan mga iba-ibang impluensya pulitika. Mala ta manlaen-laen na mga poder militar  an nagsakop saiya sa lawig nin panahon: an Fenicio, Greyigo, Romano, Fatimi, Siciliano, Caballero ni San Juan, an Pranses asin mga Briton. Nakalungkas lang an Malta asin nakamit an katalingkasan kan binutasan na kan Reyno Unido kan 1964, dangan nagin republika kan 1974 manta na retenido niya an pag'apil niya sa Kumonwelt nin mga Nasyon. An Malta kaapil man sa Mga Nasyon Unido (poon pa kan 1964), miyembro man kan Unido Europeo(poon pa kan 2004). An Malta man  rapot sa Kasundoan Schengen 2007)  asin myembro man sa "eurozone" (2008).

An Malta may halawig na impluensyang Kristiyano mala ta sa Gibo nin mga Apostoles sa Bibliyang Kristiyano, si San Pablo nasasambit na narugbaan nin sakayan sa "Melite", na iyo an apod kan mga Greyigo sa islang ini, asin siya nagministro igdi. Mala ngane ngonyan an Katolisismo iyo pa an dominanteng relihiyon sa Malta.(; )..Catholic hierarchy.org, Adherents.com 
An Malta bantogan sa lantad nin turismo, asin araram na ini dakul nin mga resort asin mga linga-lingaan, mga monumentong historiko, kabali na diyan an siyam na mga "Heritage Sites" na pinili kan UNESCO. Mala ta an saro kaini asin iyo an pinakaprominente iyo an inapod na Mga
Templong Megalitiko. An mga ini sinasabing  mga lumaon nang gayong estrukturang nakatindog pa sa lawig nin panahon..David Trump et al., Malta Before History (2004: Miranda Publishers)

 Mga panluwas na takod 

 Gov.mt Maltese Government official site
 Laws of Malta  A summary of principal laws and glossary of terms.
 Laws of Malta The Official Laws Of Malta website.
 Chief of State and Cabinet Members 
 The Maltese Armed Forces official website 
 Malta Environment and Planning Authority's  GIS

 Toltolan 

Kategorya:Mga nasyon sa Europa